
REPUBLIKA HRVATSKA
TRGOVAČKI SUD SPLIT
Split, Sukoišanska 6							

U  I M E  R E P U B L I K E  H R V A T S K E

R J E Š E N J E
							
Trgovački sud u Splitu, po sucu Velimiru Vukoviću, u postupku povodom zahtjeva FINANCIJSKE AGENCIJE, Regionalnog centra Split, Podružnica Split, Mažuranićevo šetalište 24 b, OIB: 85821130368 za provedbu skraćenog stečajnog postupka nad ELIFE, društvo s ograničenom odgovornošću za trgovinu,  Dugopolje, Kutska 19., OIB: 56086592878, dana 21. rujna 2016. godine, 

r i j e š i o  j e

Obustavlja se skraćeni stečajni postupak nad dužnikom ELIFE, društvo s ograničenom odgovornošću za trgovinu,  Dugopolje, Kutska 19., OIB: 56086592878.
Obrazloženje:
Dana 02. studenoga  2015. godine kod ovoga suda zaprimljen je zahtjev FINANCIJSKE AGENCIJE, Regionalnog centra Split za provedbu skraćenog stečajnog postupka nad dužnikom ELIFE, društvo s ograničenom odgovornošću za trgovinu,  Dugopolje, Kutska 19., OIB: 56086592878, a temeljem odredbe čl. 444. st. 1. Stečajnog zakona ("Narodne novine" broj: 71/15, u daljnjem tekstu: SZ).

Nakon što je utvrdio da su ispunjene pretpostavke za provedbu skraćenog stečajnog postupka u smislu odredbe čl. 428. SZ-a, ovaj sud je temeljem odredbe čl. 430. SZ-a na mrežnoj stranici e-Oglasna ploča sudova 01.lipnja 2016. godine objavio oglas kojim je pozvao osobe ovlaštene za zastupanje dužnika po zakonu da u roku od 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, sve to uz upozorenje na pravne posljedice nepodnošenja takvog prijedloga.

Dana 18.srpnja 2016. godine kod ovoga suda zaprimljen je prijedlog predlagatelja SOCIETE GENERALE-SPLITSKA BANKA d.d., Split, R.Boškoviča 16.,  za za otvaranje stečajnog postupka nad dužnikom u kojem u bitnom navodi da:

- SOCIETE GENERALE-SPLITSKA BANKA d.d. Split, ima dospjelih, a nenamirenih tražbina prema dužniku u ukupnom iznosu od 1.581.046,10 kn
					2				1.St-1100/2015


	U privitku prijedlog za otvaranje stečajnog postupka na propisanom obrascu (list 8-11 spisa), predlagatelj dostavlja  izvode iz poslovnih knjiga ( list 19-21 spisa), izvatke iz zemljišne knjige Općinskog suda u Splitu, Zemljišnoknjižni odjel u Solinu ( list 22-28 spisa), ugovore o kreditu ( list 29-46 spisa) i rješenje o ovrsi Općinskog suda u Splitu br.Ovr-733/15 od 23.04.2015. godine (list 48-51), te predlaže obustavu skraćenog stečajnog postupka i donošenje rješenja o pokretanju prethodnog postupka odnosno donošenje rješenja o otvaranju stečajnog postupka.

Kako u konkretnom slučaju nisu ispunjene pretpostavke za provedbu skraćenog stečajnog postupka budući je vjerovnik SOCIETE GENERALE-SPLITSKA BANKA d.d. Split predložila otvaranje stečajnog postupka, to je temeljem odredbe čl. 433. i 435. st. 2. SZ-a odlučeno kao u izreci ovog rješenja.

O daljnjem tijeku postupka (tj. donošenju rješenja o pokretanju prethodnog postupka iz čl. 115. SZ-a ili donošenju rješenja o otvaranju stečaja bez prethodnog postupka – čl. 116 SZ-a) sud će odlučiti posebnim rješenjem.

				U Splitu, 21. rujna 2016. godine
									S U D A C

									Velimir Vuković  


POUKA O PRAVNOM LIJEKU: Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pisanim putem u tri primjerka, a o istoj odlučuje Visoki trgovački sud Republike Hrvatske.


DNA:
- predlagatelju 
- dužniku
- mrežna stranica e-Oglasna ploča suda
- spis

